Kui Luua-Juula oli tüdinenud õpetaja kosjatulekut asjata ootamast, läks ta ise õpetajale kosja. Teda ei heidutanud see, et teda õpetaja ligi ei lastud. Ta vahtis õpetaja aknast sisse ja koputas aknale, et õpetaja välja tuleks. Kui õpetaja kuhugi sõitis, püüdis Juula tagant tõlda karata, et ligi sõita. Nii oli õpetaja temaga päris kimpus. Viimaks ähvardanud Juula õpetaja maja põlema pista, kui õpetaja teda ei kosi. Siis võtnud 2 meest ta kinni, et teda vallamajja aresti viia. Juula saanud nende kavatsusest aru, sipelnud ja kisendanud nii kaua, kuni mehed ta lahti lasknud. Sest ajast pole ta õpetajat enam tülitanud.